OpenLLM-France/wikimedia huggingface dataset:
# Jaume Ponsarnau i Goenaga

Jaume Ponsarnau (Tàrrega, Urgell, 28 d'abril de 1971) és un entrenador de bàsquet català.
El juliol de 2014 va arribar a un acord amb el San Sebastián Gipuzkoa Basket Club per dirigir l'equip a la lliga ACB les dues temporades següents. El desembre de 2015 va ser destituït pel consell d'administració del club gipuscoà després de no aconseguir cap victòria en els vuit primers partits de la temporada 2015-16.

## Trajectòria esportiva

* 1993-2003: Entrenador del Club Natació Tàrrega
* 2003-2005: Entrenador del Júnior A del CB i UM
* 2003-2004: 2n entrenador de l'equip de la Lliga d'Estiu del Ricoh Manresa
* 2003-2005: Tercer entrenador de l'equip de ACB del Ricoh Manresa
* 2005-2006: Segon entrenador de l'equip de ACB del Ricoh Manresa
* 2006-2007: Primer entrenador de l'equip de LEB del Ricoh Manresa
* 2007- : Primer entrenador de l'equip de ACB del Ricoh Manresa
* 2014-2015: Primer entrenador del Gipuzkoa Basket

## Palmarès

* 1996-2002: Tres ascensos amb el Sènior Femení A a 2a Nacional (96-97), 1a B (98-99) i a Lliga Femenina 2 (01-02)
* 2000-2001: Ascens amb el Sènior Femení B a 2a Nacional
* Campió Provincial con el Cadet Masculí. Club Natació Tàrrega (98-99)
* Campió de Catalunya de 2a Nacional con el Sènior Femení A (98-99)
* 2006-2007: Ascens de LEB a ACB amb el Ricoh Manresa

## Referències

* ↑ «Jaume Ponsarnau i Goenaga». Enciclopèdia de l'esport català. Barcelona: Grup Enciclopèdia Catalana.
* ↑ Jaume Ponsarnau dirigirá al GBC las dos próximas temporadas Arxivat 2014-07-28 a Wayback Machine.(castellà)
* ↑ «Jaume Ponsarnau deja de ser el técnico del RETAbet.es GBC» (en castellà). acb.com. Arxivat de l'original el 2015-12-01. [Consulta: 1r desembre 2015].
# Al Hollywood madrileño

Al Hollywood madrileño és una comèdia avantguardista i experimental espanyola muda i en blanc i negre escrita i dirigida per Nemesio Manuel Sobrevila estrenada l'any 1927 i rodada en Bilbao, Osca i Biarritz. Té un títol alternatiu: Lo más español.

## Sinopsi

Una jove i el seu pare canvien el nom de la seva fonda pel de Hollywood. Set cineastes intenten convèncer el propietari perquè financi els seus projectes.

## Repartiment

* Manuel Rosellón
* Marisol Lacy
* Manuel Montenegro
* José María Jimeno
* Elisa Ruiz Romero
* Francisco Martí
* Eduardo García Maroto
* Andrés Carranque de Ríos
* Manuel Ruiz de Velasco
* Ricardo Baroja Nessi
* Julio Rodríguez
* Soledad Martín
* Estanislao Maria Agirre
* Fernando Milikua

## Bibliografia

* Aguilar, Carlos. Guía del Video - Cine. Madrid: Ediciones Cátedra, 1986. ISBN 84-376-0615-2. -Ver Carlos Aguilar

## Referències

* ↑ , <http://www.imdb.com/title/tt0017597/?ref_=nm_knf_t4>

## Enllaços externs

* Al Hollywood madrileño a Depelículasgratis
* Pablo Maravi Martínez - VI. Encuentros con la investigación: “AL HOLLYWOOD MADRILEÑO”, UNA PELÍCULA ESPAÑOLA
# Tawellemmet

El tawellemmet (Tawəlləmmət) és una de les llengües tuareg de la branca amaziga de la família de les llengües afroasiàtiques. Generalment és classificada en el tamajaq. Tawellemmet és la llengua dels tuaregs Iwellemmeden, parlada a Mali, Níger, i parts del nord de Nigèria per 1.395.000 persones.

## Referències

* ↑ Tamajaq, Tawallammat a The Joshua Project
* ↑ Blench, Roger. «The Afro-Asiatic Languages. Classification and Reference List» (pdf) p. P. 13. Cambridge: Roger Blench Website. Publications, 2006. Arxivat de l'original el 2013-05-23.
* ↑ «Niger. Map». Ethnologue: Languages of the World (18th Edition). Dallas: SIL International, 2015.
* ↑ «Mali. Map 1». Ethnologue: Languages of the World (18th Edition). Dallas: SIL International, 2015.
# Zapoliarni

Zapoliarni (en rus Заполярный) és una ciutat de l'óblast de Múrmansk, a Rússia. Es troba a la península de Kola, a 11 km de la frontera amb Noruega, a 23 km al sud-est de Níkel, a 103 km al nord-oest de Múrmansk i a 1.559 km al nord-oest de Moscou.
La regió on es troba Zapoliarni estigué sota sobirania finlandesa del 1920 al 1944. El 1956 una localitat fou creada amb el nom de Jdànovsk en el marc de l'explotació de jaciments de coure i níquel. Rebé l'estatus d'entitat urbana el 1957 i el de ciutat el 1963, quan prengué el nom de Zapoliarni. L'entitat urbana de Gorni fou annexionada a Zapoliarni el 30 de març de 1967.

## Referències

* ↑ Distàncies a vol d'ocell o distàncies ortodròmiques.

## Enllaços externs

* (rus) Informació sobre Zapoliarni
* (rus) Mapes topogràfics Arxivat 2009-11-25 a Wayback Machine.
# Yusuf Dadoo

Yusuf Mohamed Dadoo (5 de setembre de 1909 a Krugersdorp – 19 de setembre de 1983) va ser un polític sud-africà musulmà d'origen indi i activista contra l'apartheid. Va ser president tant del Congrés Indi de Sud-àfrica com del South African Communist Party, i va propugnar la cooperació amb l'African National Congress. Va ser líder de la Defiance Campaign i defensor en el Judici de Traïció (Treason Trial) de 1956. Al final de la seva vida es va exiliar a Londres on va ser enterrat en el cementirit Highgate Cemetery a pocs metres de la tomba de Karl Marx.

## Referències

* ↑ «Chris Hani and Dr Yusuf Mohamed Dadoo». Arxivat de l'original el 2017-09-21. [Consulta: 2 agost 2021].
* ↑ Pahad, Essop «A Proud History of Struggle». The African Communist. South African Communist Party, 78, 1979. Arxivat de l'original el 15 d’octubre 2011 [Consulta: 18 juny 2011]. Arxivat 15 October 2011$^{[Datemismatch]}$ a Wayback Machine.

## Enllaços externs

* Yusuf Dadoo page at South African History Online
* Photo of Dadoo and Mao Zedong
* Photo of Dadoo and Gandhi
* Photo of Dadoo with Nelson Mandela and James Moroka
* The Life Story of Yusuf Dadoo, national chairman of the South African Communist Party and a tireless fighter for national and social liberation at the SACP Arxivat 2011-10-15 a Wayback Machine..
# Xenophrys zhangi

Xenophrys zhangi és una espècie d'amfibi que viu a la Xina i, possiblement també, al Nepal.

## Referències

* Liang, F. & Lau, M.W.N. 2004. Xenophrys zhangi. Llista Vermella d'Espècies Amenaçades de la UICN 2006. Consulta: 14 de gener de 2008.
# Yamam

Yamam (en hebreu: ימ"מ) és l'acrònim de la unitat especial policial (en hebreu: יחידה מרכזית מיוחדת) (transliteració: Yehidat Mishtara Meyuhedet) una unitat policial especialitzada en dur a terme operacions antiterroristes a Israel. És capaç de rescatar a ostatges i d'organitzar incursions ofensives contra blancs en zones civils. Totes dues són tasques militars, conjuntament amb les tasques comunes de SWAT i de recerca policial encoberta. De les diferents unitats de les Forces Especials de les Forces de Seguretat Israelianes, cada any sorgeixen únicament no més de deu aspirants que aconsegueixen superar l'intens curs de dotze mesos, on part de l'entrenament consisteix en aprendre el combat cos a cos denominat Kapap i el Krav Maga, que és practicat per la principal unitat antiterrorista hebrea: la Yamam, la qual utilitza una combinació de velocitat, silenci i habilitat en les seves més de 900 operacions a l'any. Sobre la seva eficàcia, una font de l'oficina del Primer Ministre israelià, Ariel Xaron, va manifestar: «La Yamam és una unitat completament professional que pràcticament pot garantir la neteja d'una captura o d'un assassinat. És la millor unitat policial de l'Estat d'Israel en l'actualitat».

## Operacions

Ha dut a terme diverses operacions paramilitars. Algunes d'elles són conegudes pel públic a causa de la intifada d'al-Aqsa.
* En març de 1988, la unitat va entrar en acció quan tres palestins van segrestar un autobús ple de dones, quan aquestes tornaven de treballar del Centre de Recerca Nuclear del Negev, prop de Dimona. Aquest incident és conegut com l'autobús de les mares. El Yamam va atacar, va eliminar els tres segrestadors, però van ser incapaços d'aturar l'assassinat de tres dones ostatges.
* El 3 de març de 2000, el Yamam va capturar un grup armat que s'amagava en la localitat àrab-isreliana de Tayibe, amb l'ajut del Sayeret Duvdevan i d'un buldòzer IDF Caterpillar D9. Al final de la incursió, un home va ser arrestat i quatre assassinats.

## Armament

Pistoles :
| Nom | Origen |
| Pistola Glock 17 | Austria |
| Pistola Glock 19 | Austria |
| Pistola Glock 26 | Austria |
| Subfusells |||
| Subfusell FN P90 | Bèlgica |
| Subfusell Uzi | Israel |
| Fusells |||
| Fusell d'assalt M4 | Estats Units d'Amèrica |
| Colt Commando | Estats Units d'Amèrica |
| Escopetes |||
| Escopeta Remington 870 | Estats Units d'Amèrica |
| Escopeta Benelli M4 | Itàlia |
| Fusells de franctirador |||
| Fusell de franctirador PGM Ultima Ratio | França |
| Fusell de franctirador Mk-11 SWS | Estats Units d'Amèrica |
| Fusell de franctirador Barrett MRAD | Estats Units d'Amèrica |
| Fusell de franctirador Barrett M82 | Estats Units d'Amèrica |

## Referències

* ↑ Nelson, Tad «Yamam, detrás de los titulares». Revista Cinturón Negro [España], 191, año XVIII, 2006, pàg. 6.
# Yamakita

Yamakita (山北町, Yamakita-machi) és una vila i municipi pertanyent al districte d'Ashigara-Kami de la prefectura de Kanagawa, a la regió de Kanto, Japó. Yamakita és una localitat principalment agrícola, que viu del conreu, la silvicultura i, en menor qüantitat, del turisme rural. El nom de la vila, Yamakita, es pot traduir al català com a "el nord de la muntanya", fent referència a la seua situació geogràfica.

## Geografia

La vila de Yamakita es troba localitzada a la part més occidental i muntanyosa de la prefectura de Kanagawa, sent part de la sub-regió occidental d'aquesta prefectura. Gran part del terme municipal de Yamakita es troba dins dels límits del parc quasi nacional de Tanzawa-Ōyama. El llac Tanzawa es troba a la vila. El terme municipal de Yamakita limita amb els de Dōshi i Yamanakako, a la prefectura de Yamanashi i amb Sagamihara, tots tres municipis al nord. A l'est limiten amb Kiyokawa, Hadano i Matsuda. Al sud limita amb Kaisei i Minami-Ashigara; i a l'oest limita amb Oyama, a la prefectura de Shizuoka.

## Història

Durant el període Edo, la zona on actualment es troba el municipi de Yamakita va formar part del feu d'Odawara, a l'antiga província de Sagami. Després de la restauració Meiji i amb les noves lleis de divisions territorials, l'1 d'abril de 1889 es creà el poble de Kawa al districte d'Ashigara-Kami, a la prefectura de Kanagawa. El poble de Kawa fou elevat a la categoria de vila l'1 d'abril de 1933, sent reanomenat com a Yamakita. L'1 de febrer de 1955, Yamakita va absorbir els pobles veïns de Kyôwa, Shimizu i Miho i l'1 d'abril del mateix any també s'annexionà el barri de Hirayama de l'antic poble de Kita-Ashigara. L'any 1978 s'inaugurà el llac Tanzawa com a resultat de la construcció de la presa de Miho.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| n/a | n/a | n/a | 16.710 | 15.839 | 14.235 | 13.803 |
| 1990 | 2000 | 2010 | 2020 | 2030 | 2040 | 2050 |
| 14.342 | 13.605 | 11.762 | 9.530 | - | - | - |

## Transport
### Ferrocarril

* Companyia de Ferrocarrils del Japó Central (JR Central)
** Higashi-Yamakita - Yamakita - Yaga

### Carretera

* Autopista de Tòquio-Nagoya (Tōmei)
* Nacional 246
* Xarxa de carreteres prefecturals de Kanagawa

## Agermanaments

* Shinagawa, Tòquio, Japó. (18 d'abril de 1988)

## Referències

* ↑ https://www.post.japanpost.jp/cgi-zip/zipcode.php?pref=14&city=1143640
* ↑ https://www.pref.kanagawa.jp/docs/ie2/cnt/f530001/p780102.html
* ↑ Statistics Bureau of Japan
* ↑ https://www.city.shinagawa.tokyo.jp/PC/chiiki/chiiki-shityoson/chiiki-shityoson-yamakita/index.html
# Zincobradaczekita

La zincobradaczekita és un mineral de la classe dels fosfats, que pertany al grup de l'alluaudita.

## Característiques

La zincobradaczekita és un arsenat de fórmula química NaZn₂Cu₂(AsO₄)₃. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema monoclínic. És l'anàleg de zinc (o millor dit, Zn₂Cu₂) de al bradaczekita. Presenta una combinació única d'elements, tot i que és una mica similar a la johil·lerita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia Russa de les Ciències, a Moscou (Rússia), amb el número de registre: 4881/1.

## Formació i jaciments

Va ser descoberta a la fumarola Iadovítaia, al segon con d'escòria de l'avanç nord de la Gran erupció fissural del volcà Tolbàtxik, al krai de Kamtxatka (Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Zincobradaczekite» (en anglès). Mindat. [Consulta: 29 novembre 2019].
# Zona de barracons de l'Exèrcit Republicà

La Zona de barracons de l'Exèrcit Republicà és una obra de Pujalt (Anoia) protegida com a Bé Cultural d'Interès Local.

## Descripció

Es tracta d'un conjunt d'habitatges bastits en dues terrasses diferents de la cara nord del turó on s'albergaven els soldats del campament. El conjunt queda delimitat per dos accessos per vehicles, als que s'accedia des del camí que comunicava les diferents terrasses construïdes i ocupades al turó. A l'entrada del campament, aïllat de la resta, hi havia un barracó situat al costat de l'accés occidental i posteriorment se'n van bastir d'altres de millor qualitat constructiva. Actualment trobem vestigis de la fonamentació de les barraques i de les estructures de sanejament, amagades entre la vegetació.
A la primera terrassa hi ha restes de vuit barracons. Hi ha restes d'escales que servien per accedir d'una terrassa a una altra. Hi ha restes de latrines. A la segona terrassa caldria fer una intervenció arqueològica per saber el nombre de barracons que hi havia.

## Història

Durant la guerra civil de 1936-39 s'instal·là a Pujalt la base d'instrucció militar del 18è cos d'exercit republicà.

## Referències

* 1 2 3 «Zona de barracons de l'Exèrcit Republicà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2018].
# Yazoo City

Yazoo City és una població dels Estats Units a l'estat de Mississipi. Segons el cens del 2000 tenia 14.550 habitants.

## Demografia

Segons el cens del 2000, Yazoo City tenia 14.550 habitants, 4.271 habitatges, i 2.968 famílies. La densitat de població era de 521,1 habitants per km².
Dels 4.271 habitatges en un 37,7% hi vivien nens de menys de 18 anys, en un 31,5% hi vivien parelles casades, en un 32,6% dones solteres, i en un 30,5% no eren unitats familiars. En el 27,4% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,49.
Per edats la població es repartia de la següent manera: un 29% tenia menys de 18 anys, un 10,5% entre 18 i 24, un 31,3% entre 25 i 44, un 17,3% de 45 a 60 i un 11,9% 65 anys o més.
L'edat mediana era de 32 anys. Per cada 100 dones de 18 o més anys hi havia 115,9 homes.
La renda mediana per habitatge era de 19.893 $ i la renda mediana per família de 22.470 $. Els homes tenien una renda mediana de 26.109 $ mentre que les dones 18.650 $. La renda per capita de la població era de 9.251 $. Entorn del 35% de les famílies i el 40,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yazoo City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Yazoo City». American Fact Finder. Oficina del Cens dels Estats Units, 12-01-2010.
# Alone III: The Pinkerton Years

Alone III: The Pinkerton Years és un àlbum compilatori de Rivers Cuomo, líder de Weezer. Fou publicat el 12 de desembre de 2011, al mateix temps que The Pinkerton Diaries i com una seqüela d'Alone II: The Home Recordings of Rivers Cuomo.
Els temes inclosos en aquest treball foren enregistrats entre els anys 1993 i 1996, motiu pel qual Cuomo ho considera l'època de Pinkerton (The Pinkerton Years). En la presentació d'aquests treball, Cuomo va assenyalar que tenia intenció de publicar més seqüeles (Alone IV, Alone V i Alone VI).

## Llista de cançons

Totes les cançons foren escrites i compostes per Rivers Cuomo.

## Referències

* ↑ «The Pinkerton Diaries and Alone III» (en anglès). cinderblock.com. Arxivat de l'original el 2011-11-13. [Consulta: 5 abril 2014].
* ↑ O'Donnell, Kevin. «Rivers Cuomo: 'There's So Much Pain in My Voice'» (en anglès). Spin, 02-11-2010. [Consulta: 5 abril 2014].

## Enllaços externs

* Alone III: The Pinkerton Years a MusicBrainz (anglès)
* Alone III: The Pinkerton Years a Discogs (anglès)
# Rosa Pagès Pallisé

Rosa Pagès Pallisé (Reus, 1967) és una escriptora catalana.

## Llibres

* Kohai. Reus: Sàpigues i Entenguis Produccions, 1985
* Els camins de l'aigua. Tarragona: El Mèdol, 1990
* Binomis. Tarragona: La Gent del Llamp, 1995
* Un enigma a la cuina (juvenil, amb Mariona Quadrada). Barcelona: Eumo, 1998
* Llibre de plagis. Tarragona: Arola, 1999
* Històries trobades (amb Mariona Quadrada). Reus: La Medusa Edicions, 2001
* M'he descuidat de dir-te gràcies. Cerdanyola del Vallès: UAB, 2004. Premi de Novel·la Valldaura-Memorial Pere Calders 2004.
* La veïna i altres animals domèstics. Valls: Cossetània, 2009. Premi Ribera d'Ebre de narrativa 2008.
* Àngels de pedra. Valls: Cossetània, 2010. Premi de Novel·la Vila d'Ascó 2009.
* L'error. Andorra, 2014, Premi Carles Borromeu
* Negra. Manacor: Món de Llibres, 2016. Premi de Novel·la Ciutat de Manacor
* "Totes les veus que m'acompanyen", dins el recull Assassins del Camp. Barcelona, Llibres del Delicte, 2018.
* Han entrat a casa. Lleida: Pagès Editors, col. Lo Marraco, 2017. Premi Ciutat de Mollerussa 2017
* Xocolata i mosques. Barcelona: Barcanova, col. Pluja de Llibres, 2019

## Referències

* ↑ «Pagès Pallisé, Rosa». Institució de les Lletres Catalanes (ILC) [Consulta: 19 agost 2016].
# Txeremxani Nº 2

Txeremxani Nº 2 (en rus: Черемшаны № 2) és un poble (un possiólok) de l'óblast de Saràtov, a Rússia, segons el cens del 2010 tenia 4 habitants. Pertany al districte municipal de Khvalinsk.

## Referències

* ↑ «Почвенная карта России». Arxivat de l'original el 2018-01-25.
* ↑ «Топографические карты СССР N-39 (В) 1:100000. Самарская область.». Arxivat de l'original el 2018-01-15.
# Jaume Pont Ibáñez

Jaume Pont Ibáñez (Lleida, 1947) és un poeta i crític literari català. Llicenciat en Filosofia i lletres, ha estat catedràtic de Literatura espanyola moderna i contemporània de la Universitat de Lleida. És fundador de la revista Quaderns de Ponent i membre de l'AELC, de l'Associació Internacional d'Hispanistes i del PEN Català. Ha col·laborat a Avui, Destino, Ínsula, Cuadernos Hispanoamericanos, Serra d'Or, Lletra de Canvi, Cuadernos del Norte, La Vanguardia, Ampit i Cairell. El 1982 va rebre el Premi Vicent Andrés Estellés de poesia; el 1991 i el 1997 el Premi Crítica Serra d'Or de poesia per Raó d'atzar i per Vol de cendres respectivament; el 2000, el Premi de la Crítica de poesia catalana per Llibre de la frontera; el 2006, el Premi Carles Riba per Enlloc. Per al Dia Mundial de la Poesia de 2015 va escriure el poema "Illa Escrita", traduït a múltiples llengües.

## Obres
### Poesia

* Límit(s) (1976)
* Els vels de l'eclipsi (1980)
* Jardí bàrbar (1981)
* Divan (1982)
* Raó d'atzar (1990)
* Vol de cendres (1996)
* Llibre de la frontera: de Musa Ibn-Al-Tubbi (2000)
* Enlloc (2007)
* Càntic d'ombres (Renga) (2017)
* Mirall de negra nit (2020)

### Estudis literaris

* La nova poesia catalana: estudi i antologia (1980)
* El corrent G.V.: l'obra poètica de Guillem Viladot (1986)
* El Postismo: un movimiento estético-literario de vanguardia. Estudio y textos (1987)

## Referències

* ↑ «Jaume Pont Ibáñez». Diccionari de la literatura catalana. Barcelona: Grup Enciclopèdia Catalana.
* ↑ Catalunya «Jaume Pont - Autors a lletrA - La literatura catalana a internet». Universitat Oberta de Catalunya.
* ↑ Pont, Jaume. La flor de llot. Universitat de les Illes Balears, 1998. ISBN 978-84-7632-494-3.
* ↑ «premis de la Crítica | enciclopèdia.cat». [Consulta: 16 abril 2020].
* ↑ Girona, Diari de. «Jaume Pont rep el Carles Riba». [Consulta: 16 abril 2020].
* ↑ «Jaume Pont, fornicar Déus». Núvol: el digital de cultura, 04-02-2021. [Consulta: 16 gener 2022].

## Enllaços externs

* Biografia
* LletrA. «Jaume Pont Ibáñez». Universitat Oberta de Catalunya i Institut Ramon Llull.
# Província de Prússia

La Província de Prússia (en alemany Provinz Preußen) va ser una província del Regne de Prússia de 1829-1878. Es va crear combinant les províncies de Prússia oriental i Prússia occidental.

## Història

Per diferenciar la Prússia Oriental (territori de l'antic Ducat de Prússia) del més ampli Regne de Prússia, la província de Prússia també va ser usada com a designació per a la regió després de la coronació del rei Frederic I de Prússia el 1701.
Després de la Primera partició de Polònia el 1772, es van crear les províncies Oriental i Occidental de Prússia al 1773. Prússia Oriental va ser creada a partir de l'antic ducat de Prússia i Vàrmia, mentre que Prússia occidental va ser creada per la majoria de l'ex Prússia Reial.
El 13 d'abril de 1824, les províncies de Prússia i Prússia occidental es van unir a una unió personal, i des del 3 de desembre de 1829, en una unió real. L'1 d'abril de 1878, la Província unida de Prússia es va dividir de nou en les províncies de Prússia occidental i Prússia oriental.

## Enllaços externs

* Urkundliches zur Geschichte und Verfassung der Provinz Preußen
* Informació sobre la Província de Prússia
# Presa d'Isbert

La presa d'Isbert se situa al riu Girona i pertany al municipi de la Vall de Laguar (Marina Alta).
La presa fou projectada al final del segle xix. Es construí entre 1928 i 1944. Va ser abandonat per problemes de filtració. Presenta problemes derivats del material edàfic que trobem a la zona, on predominen els terrenys calcaris afavorint la formació d'aqüífers. Al costat de la presa a uns dos cents metres s'excavà un pou, el denominat Pou Lucifer. El 2013 va estudiar-se la possibilitat de construir una segona presa d'Isbert per minvar el risc de riuades del riu Girona.

## Enllaços externs

* «Embassament d'Isber desbordat» (vídeo). Colla Muntanyenca del Campello. Vídeo de la presa en moments de gota freda
* «La Diputación autoriza la mancomunidad de Vall de Laguar, Murla y Calp» (en castellà). Información, 28-03-2009.

## Referències

* ↑ Roda, Federico Martínez. Valencia y las Valencias: su historia contemporánea (1800-1975) (en castellà). Fundación Univ. San Pablo, 1998, p. 38. ISBN 9788486792893.
* ↑ Marti, Oscar «La presa d'Isbert del barranc de l'Infern». A un Tir de pedra, 23-12-2010.
* ↑ García, Sergi «El plan director contempla una segunda presa d'Isbert para evitar riadas del Girona» (en castellà). La Marina Plaza, diari de la Marina Alta, 31-08-2013.
* ↑ Cervera Miquel, Daniel «Estudio de soluciones para el proyecto de infraestructuras de control y laminación de avenidas en la cuenca del río Girona (Alicante)». Riunet, 02-11-2015.
# Pseudoeurycea exspectata

Pseudoeurycea exspectata és una espècie d'amfibi urodel (salamandres) de la família Plethodontidae. És endèmica de Guatemala.
Els seus hàbitats naturals inclouen montans humits i zones prèviament boscoses ara degradades. Està amenaçada d'extinció a causa de la destrucció del seu hàbitat.